open-index/open-wikipedia-markdown huggingface dataset:
Գեղեցիկ Կույս Մարիամ Կրուժլովայից

**Գեղեցիկ Կույս Մարիամ Կրուժլովայից** (), լորենուց քանդակված գոթական արձան, որ նախկինում գտնվել է Կրուժլովա Վիժնյա () գյուղի եկեղեցում (Փոքր Լեհաստան վոևոդություն, Նովի Սոնչ պովյատ, Գրիբուվ գմինա), 1889 թվականին արձանն այնտեղ հայտնաբերել են Վլադիսլավ Լուշկևիչն ու Ստանիսլավ Վիսպյանսկին։ 1899 թվականին արձանը ձեռք է բերվել Կրակովի Ազգային թանգարանի կողմից։

## Նկարագրություն
Քանդակն ստեղծվել է, այսպես կոչված, մեղմ ուշ գոթական ոճով և «Գեղեցիկ Աստվածամայրերի» օրինակ է, որոնք վերաբերում են միջազգային գոթիկային։ Արձանն ստեղծվել է 15-րդ դարի սկզբում անհայտ անձի կողմից։

Արձանն ունի 119 սմ բարձրություն, և այն կարելի է դիտել միայն երեք կողմից, քանի որ հետևի կողմից փոս է փորված, որպեսզի կանխվի փայտի ճաքելը հետագայում։

Արձանը ներկայացնում է Կույս Մարիամին՝ գրկած մերկ մանկանը, ում ձեռքին խնձոր կա։ Մարիամը կանգնած է կոնտրապոստ ձևով։ Աստվածամոր հագուստը, որի ծալքերը ներկայացված են ամենայն մանրամասնությամբ, բնավ չի աղավաղում նրա մարմնակազմվածքը։

## Պատմություն
Ենթադրվում է, որ արձանը նախատեսված էր Կրակովի եկեղեցիներից մեկում տեղադրվելու համար և Կրոժլովա Վիժնյա գյուղի եկեղեցի է տեղափոխվել միայն 17-րդ դարում, երբ նորաձևության պահանջով քաղաքի եկեղեցիներում սկսել են տեղադրվել բարոկկո ոճի արձաններ։

Պատմական փաստաթղթերում արձանն առաջին անգամ հիշատակվում է 1607 թվականին, իսկ հաջորդ հիշատակությունը վերաբերում է 1766 թվականին։ Արձանն սկզբում գտնվել է եկեղեցու գլխավոր սրահում, այնուհետև տեղադրվել է գավթում, իսկ երբ արձանը վնասվել է փայտաթրթուրների կողմից, այն տեղափոխվել է եկեղեցու ձեղնահարկ։

Արձանը գտնվել է շատ վատ վիճակում։ Այն ծածկված է եղել ներկի բազմաթիվ շերտերով. երբ հերթական շերտն սկսել է թափվել, այն քերել են ու նորից ներկել։ Կրակովում արձանը ցուցադրվել է Սուկեննիցի թանգարանում, իսկ 1924 թվականից՝ Կրակովի քաղաքապետարանի աշտարակում։ Գերմանացիների կողմից քաղաքի գրավումից հետո այն տեղադրվել է նահանգապետ Հանս Ֆրանկի գրասենյակում, որ գտնվում էր Վավելի ամրոցում։

2007 թվականի հոկտեմբերից արձանը պատկանում է Էրազմ Ցիոլեկի թանգարանին։


Պատկեր:Madonna z Krużlowej1.jpg
Պատկեր:Madonna z Krużlowej3.jpg
Պատկեր:Madonna z Krużlowej2.jpg
Պատկեր:Madonna z Krużlowej4.jpg


## Ծանոթագրություններ

## Գրականություն
* Tadeusz Chrzanowski, Marian Kornecki, *Sztuka Ziemi Krakowskiej*, Kraków 1970.

## Արտաքին հղումներ
* Madonna of Krużlowa (English)
* Erazm Ciołek Palace (English) 

Կատեգորիա:Կրակով
Ֆորտունա (այլ կիրառումներ)

**Ֆորտունա** եզրը կարող է վերաբերել․
* Ֆորտունա - երջանկության, դիպվածի և հաջողության հռոմեական աստվածուհի
* Ֆորտունա - Լոռու մարզային հեռուստաընկերություն
* Ֆորտունա - քաղաք և մունիցիպալիտետ Իսպանիայում
Միկոլա Օլեյնիկ

**Միկոլա Օլեյնիկ** (, ), ուկրաինացի գրող։

## Կենսագրություն
Միկոլա Օլեյնիկը ծնվել է 1923 թվականին Կիևշչինայի Բիշև գյուղում, գյուղացու ընտանիքում։ Դպրոցն ավարտելուց հետո 1940 թվականին ընդունվել է Կիևի մանկավարժական ինստիտուտի բանասիրական ֆակուլտետ, որն ավարտել է պատերազմից հետո, հեռակա կարգով։ Հայրենական պատերազմն սկսվելիս աշխատել է արևելք էվակուացված հիմնարկների վերականգնման գործում։ Մեկ տարի անց զորակոչվել է գործող բանակ։ 1948 թվականից աշխատել է թերթերի խմբագրություններում, եղել է «Օտչիզնա» ամսագրի արձակի բաժնի խմբագիրը։ Եղել է ԽՄԿԿ անդամ։

Մահացել է 1997 թվականի հունվարի 8-ին։ Թաղված է Կիևի Բայկովե գերեզմանատանը (հատված № 49ա)։

## Ստեղծագործություններ
* «Վոլինյան պատմվածքներ»
* «Լսում ես, եղբայր իմ», 1959
* «Հանուն կյանքի», 1962
* «Պրոմեթևսի դուստրը», 1966
* «Արյուն արյան դիմաց», 1968
* «Նախերգ», 1975
մինի

## Պարգևներ
Լեսյա Ուկրաինկայի անվան մրցանակ «Պրոմեթևսի դուստրը» վեպի համար, 1991

## Հիշատակ
2007 թվականի մայիսի 8-ին Բիշևի դպրոցի մոտ տեղադրվել է Միկոլա Օլեյնիկի հուշարձանը։

## Գրականություն
* Віктор Жадько. Некрополь на Байковій горі.-К., 2008.-С. 282.
* Віктор Жадько. Український некрополь.-К., 2005.-С.253.
* Віктор Жадько. У пам'яті Києва.-К., 2007.-С.328.
* Письменники Радянської України: Біобібліографічний довідник / Автори-упорядники В. К. Коваль, В. П. Павловська. — К.: Радянський письменник, 1981. — С. 198.
* Літературна Макарівщина. — К., 2008. — С. 102–105.

## Ծանոթագրություններ

Կատեգորիա:Ուկրաինացի գրողներ
Կատեգորիա:ԽՄԿԿ անդամներ
Կատեգորիա:Կարմիր աստղի շքանշանի ասպետներ
Ռոման Ֆեդորիվ

**Ռոման Ֆեդորիվ** (, ), ուկրաինացի գրող, լրագրող, խմբագիր։

## Կենսագրություն
Ռոման Ֆեդորիվը ծնվել է 1930 թվականին Իվանո Ֆրանկովսկի Բրատկովցի գյուղում, գյուղացու ընտանիքում։ 1967 թվականին ավարտել է Լվովի համալսարանի ժուռնալիստիկայի ֆակուլտետը, այնուհետև աշխատել է տեղական մամուլում։ 1950-1953 թվականներին ծառայել է խորհրդային բանակում։ 1956 թվականից աշխատել է «Մոլոդյոժ Ուկրաինի» թերթում, 1968 թվականին եղել է «Жовтень» գեղարվեստական ամսագրի խմբագիրը, ընտրվել է ԽՍՀՄ ժողովրդական պատգամավոր։ Ամսագրում նախաձեռնել է կատեգորիա ուկրաինական սփյուռքի մոռացված գրողների և հրատարակիչների համար։ 1970-1980-ական թվականները Ֆեդորիվի համար եղել են արդյունավետ։ Ուկրաիներեն գրել է մի շարք գրքեր պատմական և ժամանակակից թեմաներով։

## Մահը
Մահացել է 2001 թվականի մարտի 14-ին։ Թաղված է Լվովի Լիչակովսկի գերեզմանատանը։
մինի|Հուշարձան գրող Ռոման Ֆեդորիվի գերեզմանին՝ Լիչակովի գերեզմանատանը (Լվով)

## Ստեղծագործություններ
Տպագրվել սկսել է 1955 թվականից։ Առանձին հրատարակությամբ լույս են տեսել նովելների, պատմվածքների ժողովածուներ։
* «Հոկտեմբերյան սոնատ», 1959
* «Հետքեր քարաժայռերի վրա», 1963
* «Սպիտակ թխկու օրորոցը», 1970
* «Ձարխոտի գույնը», 1969
* «Մաքուր հատիկ», 1974

## Պարգևներ
* Տարաս Շևչենկոյի անվան ՈՒԽՍՀ պետական մրցանակ, 1993

## Ծանոթագրություններ

Կատեգորիա:Անտոնովիչների մրցանակի հաղթողներ
Կատեգորիա:Լվովի համալսարանի շրջանավարտներ
Կատեգորիա:ԽՄԿԿ անդամներ
Կատեգորիա:ԽՍՀՄ ԳԽ 11-րդ գումարման պատգամավորներ
Կատեգորիա:Խորհրդային գրողներ
Կատեգորիա:Խորհրդային լրագրողներ
Կատեգորիա:Ուկրաինացի գրողներ
Կատեգորիա:Ուկրաինացի լրագրողներ
Կատեգորիա:Ուկրաինացի խմբագիրներ
Իվան Ցյուպա

**Իվան Ցյուպա** (, ), ուկրաինացի գրող, հրապարակախոս։

Գրող, լրագրող Յուրի Ցյուպայի հայրը։

## Կենսագրություն
Իվան Ցյուպան ծնվել է 1911 թվականին Պոլտավայի մարզի Զենկովի շրջանի Բորկի գյուղում, գյուղացու ընտանիքում։ Գյուղատնտեսական արհմիութենական դպրոցն ավարտելուց հետո զբաղվել է կոմերիտական աշխատանքով։ Ավարտել է Խարկովի ժուռնալիստիկայի կոմունիստական ինստիտուտը։ 1933 թվականից աշխատել է մամուլում։ Հայրենական պատերազմի տարիներին աշխատել է Տարաս Շևչենկոյի անվան ռադիոկայանում։ Եղել է «Կոլխոզնիկ Ուկրաինի» թերթի պատասխանատու խմբագրի տեղակալ, «Օտչիզնա» ամսագրի գլխավոր խմբագրի տեղակալ, «Ուկրաինա» ամսագրի գլխավոր խմբագրի տեղակալ։ Եղել է ԽՄԿԿ անդամ։

## Ստեղծագործություններ
Առանձին հրատարակությամբ լույս են տեսել նովելների, պատմվածքների, վիպակների, վեպերի ժողովածուներ։
* «Սևաթույր ձիեր», 1961 թ.
* «Հայրենի երկրի նովելներ», 1964 թ.
* «Ուկրաինա, երկիր հարազատ», 1965-1972 թթ.
* «Եղբայրներ», 1950 թ.
* «Ճակատագրին ընդառաջ», 1956 թ.
* «Հավերժական կրակ», 1960 թ.
* «Ամպրոպներ և ծիածաններ», 1961 թ.
* «Խիզախ հեծյալը», 1974 թ.

## Պարգևներ
* Տարաս Շևչենկոյի անվան պետական մրցանակ, 1985 թ. 
* Նիկոլայ Օստրովսկու անվան հանրապետական մրցանակ, 1975 թ. («Խիզախ հեծյալը» վեպի համար)
* Ժողովուրդների բարեկամության շքանշան

## Ծանոթագրություններ

## Արտաքին հղումներ
*  Невтомний трудівник пера - Іван Цюпа

Կատեգորիա:Խորհրդային գրողներ
Կատեգորիա:Ուկրաինացի գրողներ
Բանոջա

**Բանոջա** (), գյուղ Վրաստանում։ Գտնվում է Իմերեթի մարզի Ծղալտուբոյի շրջանում։

## Դիրք
Գյուղը գտնվում է ծովի մակարդակից 200 մետր բարձրության վրա։ Շրջկենտրոն Ծղալտուբոյից հեռու է 6 կմ։

## Բնակչություն
Ըստ 2014 թվականի մարդահամարի տվյալների, գյուղի բնակչությունը կազմում է 1641 մարդ, մեծամասնությունը՝ վրացիներ։

## Տրանսպորտ
Գյուղը շրջկենտրոն Ծղալտուբոյի հետ կապված է ավտոխճուղով։ Տարածքով է անցնում Թբիլիսի-Բաթում երկաթուղին։

Ամենամոտ օդանավակայանը գտնվում է Քութայիս քաղաքում։

## Ծանոթագրություններ

Կատեգորիա:Ծղալտուբոյի շրջան
Կատեգորիա:Վրաստանի գյուղեր
Աքմեոլոգիա

**Աքմեոլոգիա**, զարգացման հոգեբանության բաժին, որը լուծում է մասնագիտական անձնային զարգացման խնդիրները։ Նրա շրջանակներում է իրականացվում գործունեության մեջ բարձունքների նվաճումը և հաջողության ձեռքբերումը։ «Աքմե» հասկացությունը հիմնականում օգտագործվում է մարդու վերաբերյալ, բայց Պ. Ա. Ֆլորենսկու աշխատանքների շնորհիվ այն ընդլայնվեց։ Պ. Ա. Ֆլորենսկին գրում էր. «ոչ միայն մարդն ունի աքմե , այլ նաև բույսերն ու կենդանիները։ Ցանկացած իր ունի իր ծաղկումը, իր բուռն զարգացման ժամանակը, իր «աքմեն», երբ այն հատկապես լիքն է և նպատակադրված, ներկայացնում է ինքն իրեն իր քառաչափ ամբողջության մեջ։ «Աքմե» հասկացությունը ՝ որպես կյանքի բարձունք, ներառում է մարդու ողջ կենսական ցիկլը ՝ ծննդից մինչև այդ բարձունքը, մինչև ծերությունն ու մահը»։
## Ծանոթագրություններ

Կատեգորիա:Հոգեբանություն
Ջեյսոն Էրլզ

**Ջեյսոն Դենիել Էրլզ** (, ), ամերիկյան դերասան, հայտնի է որպես Ջեքսոն Ստյուարտ, Հանա Մոնտանա հեռուստասերիալից։

## Անձնական կյանք
Էրլզը ծնվել է 1977 թվականի ապրիլի 26-ին Կալիֆոռնիա նահանգի Սան Դիեգո քաղաքում։ Նա ապրել է Օհայոում, Վաշինգտոն նահանգում և Օրեգոն քաղաքում։ Մինչ Հարավային Կալիֆոռնիա տեղափոխվելը, Ջեյսոնը ապրել է նաև Բիլինգսում՝ Մոնտանա, որտեղ 2000 թվականին ավարտել է Rocky Mountain քոլեջը։ 2002 թվականից ամուսնացած է Ջենիֆեր Էրլզի հետ։ Նրանք արդեն երեխա ունեն։

Ջեյսոնը նկարահանվել է Disney-ի «Հանա Մոնտանա» հեռուստասերիալում՝ որպես Ջեքսոն Ստյուարտ՝ Մայլի Ստյուարտի (Մայլի Սայրուս) ավագ եղբայր։ Նա մի քանի անգամ եղել է «Ֆիլը ապագայից» հեռուստասերիալի հրավիրված աստղ, Գրեյդի Սփահեթի դերով, ով մաթեմատիկա էր ուսումնասիրում։

«Չենթարկվող ծնողները» սիթքոմում Ջեյսոնը կատարել է խաղամոլ-բուսաբանի և Բրայան Միլերի լավագույն ընկերոջ դերը։ 2004 թվականին նա նկարահանվել է «Ազգի գանձերը» ֆիլմում, որպես Թոմաս Գեյթս՝ Բեն Գեյթսի նախնին (Նիկոլաս Քեյջ)։

2005 թվականին Ջեյսոնը «Ամերիկյան կարկանդակ․ երաժշտական ճամբար», որպես Էրնի Քարլովից։ Ինչպես նաև հնչյունավորել է «Տիեզերական ընկերներ» ֆիլմում Սփանդիկի դերը։ Ջեյսոնը նկարահանվել է «Հարվածի տակ» ֆիլմում, որի պրեմիերան կայացել է 2011 թվականին Disney հեռուստաալիքով։

## Ֆիլմագրություն

## Մրցանակներ և նոմինացիաներ

## Ծանոթագրություններ

## Արտաքին հղումներ
* 
* 
* Resume at entalent.com
* Jason Earles audio interview at Tommy2.Net

Կատեգորիա:21-րդ դարի ամերիկացի տղամարդ դերասաններ
Կատեգորիա:Ամերիկացի տղամարդ կինոդերասաններ
Կատեգորիա:Ամերիկացի տղամարդ հեռուստատեսային դերասաններ
Յան Գլոգովչիկ

**Յան Գլոգովչիկ** (, 1445, Գլոգուվ, Գլոգուվի պովյատ, Ներքին Սիլեզիայի վոյեվոդություն, Լեհաստան - 11 փետրվարի, 1507, Կրակով, Կրակովի պովյատ, Փոքր Լեհաստան վոյեվոդություն, Լեհաստան), լեհ աստղագետ, մաթեմատիկոս, աստվածաբան, փիլիսոփա, բժիշկ և մանկավարժ, Կրակովի Յագելոնյան համալսարանի պրոֆեսոր։ Եղել է իր ժամանակի արևմտաեվրոպական ամենահայտնի աստղագետներից մեկը։

## Կենսագրություն
Յան Գլոգովչիկը ծնվել է 1445 թվականին Գլոգուվ քաղաքում։ Նա սերում էր *Schilling* հարուստ ընտանիքից, բայց այդ ազգանունը չի գրեթե երբեք չի օգտագործել։ 1468 թվականին Յան Գլոգովչիկն ավարտել է Կրակով քաղաքի Յագելոնյան համալսարանը՝ ստանալով մագիստրոսի կոչում։ Ուսումն ավարտելուց հետո նա դասախոսություններ է կարդացել նույն համալսարանում։ Յան Գլոգովչիկի ուսանողների թվում է եղել նաև Նիկոլայ Կոպեռնիկոսը։
left|93px
Գիտնականի հետագա կյանքը կապված է Յագելոնյան համալսարանի հետ, որտեղ նա ոչ միայն դասավանդել է լատիներեն, Արիստոտելի փիլիսոփայությանը նվիրված դասընթաց և աստղագիտություն, այլև զբաղվել է աստղագիտությամբ, մաթեմատիկայով, աստվածաբանությամբ ու փիլիսոփայությամբ. պրոֆեսոր Յան Լոսի խոսքերով՝ Յան Գլոգովչուկը ձեռք է բերել մեծ ճանաչում որպես իր ժամանակի արևմտաեվրոպական ամենանշանավոր սխոլաստիկներից մեկը։

Յան Գլոգովչիկի աշխատանքներից առավել նշանակալի են նրա գրած դասագրքերն ու այն աշխատությունը, որ նվիրված է դիմագիտությանն ու գանգաբանությանը։ Վերջինում նա փորձում է մարդու գանգի վրա գտնել կորնթարդությաններ, որոնք համապատասխանում են տվյալ մարդու հակումներին ու ընդունակություններին։ Այդ աշխատությունը, որը վերնագրված է «*Phisionomia*», հրատարակվել է 1518 թվականին։ Գլոգովչիկի գրած քերականությանն ավելի քան մեկ դար որպես դասագիրք օգտագործվել է Կրակովի դպրոցներում։

Որոշ պատմաբաններ Յան Գլոգովչիկին են վերագրում Սաղմոսարանի ու այլ Սուրբ գրքերի սլավոնական թարգմանությունները, որոնք իբրև թե հրատարակվել են Կրակովում, սակայն այդ փաստի ստույգ լինելը հաճախ կասկածի է ենթարկվում։

Յան Գլոգովչիկը մահացել է 1507 թվականի փետրվարի 11-ին Կրակով քաղաքում։

## Ընտրյալ մատենագրություն
* *De verificatione. In scientiam mortalium hominum introductiorum quae cuilibet homini ex celesti praesignatur circulo… anno… 1495 feliciter recollectum*
* *Liber posteriorum analeticorum*, Լիպսկ, 1499
* *Exercitium nove logice*, Կրակով, 1499
* *Exercitium super omnes tractatus parvorum logicalium Petri Hispani*, Լիպսկ, 1500
* *Argumentum in librum Porfirii peripatetici isagogicum in kathegorias Aristotelis*, Կրակով, 1504
* *Questiones liborum de anima*, Մեց, 1501
* *Phisionomia hinc inde ex illustribus scriptoribus… recollecta*, Կրակով, 1518
* *Notae in computum ecclesiasticae*
* *Computus chirometralis*
* *Introductorium in tractatum sphaerae Johannis de Sacrobusto*
* *Introductorium astronomiae in ephemerides*
* *Tractatus in iudiciis astrorum*.

## Ծանոթագրություններ

## Գրականություն
* Johann von Glogau // Allgemeine Deutsche Biographie 

Կատեգորիա:Լեհ աստղագետներ
Կատեգորիա:Լեհ մաթեմատիկոսներ
Կատեգորիա:Լեհ փիլիսոփաներ
Կատեգորիա:Լեհ պրոֆեսորներ
Կատեգորիա:Լեհ աստվածաբաններ
Կատեգորիա:Լեհ բժիշկներ
Կատեգորիա:Լեհ մանկավարժներ
Կատեգորիա:Մաթեմատիկոսներ այբբենական կարգով
Կատեգորիա:Փիլիսոփաներ այբբենական կարգով
Վալավուար

**Վալավուար** (), համայնք Ֆրանսիայում, որը գտնվում է Պրովանս Ալպեր Լազուր ափ մարզի Վերին Ալպերի Պրովանսի գավառում։ Մտնում է Լա Մոտ դյու Կեր կանտոնի կազմի մեջ։ Կոմունայի շրջանը՝ Ֆորկալկե։

Համայնքի INSEE կոդ՝ 04228։

## Բնակչություն
Համայնքի բնակչությունը 2008 թվականին կազմում էր 36 մարդ։

## Կլիմա
Վալավուարի կլիման միջերկրածովային է։

## Տնտեսություն
2007 թվականի տվյալներով 18 աշխատունակ տարիքի մարդկանցից (15-64 տարեկան) 10-ը տնտեսապես ակտիվ էին, 8-ը անգործ (ակտիվության ցուցանիշը 55,6 %, 1999 թվականին եղել է՝ 66,7 %)։ 10 աշխատունակ բնակիչներից 9-ը աշխատում էին (6 տղամարդ և 3 կին), անաշխատանք էր 1-ը (տղամարդ)։ 8 անգործ մարդկանցից 4-ը թոշակառու, 4-ը չէին աշխատում այլ պատճառներով։

## Տեսարժան վայրեր
* Սեն Պանկրաս ռոմանական ծխական եկեղեցի (ХIII դար)
* Մոլ դղյակ

## Տես նաև
* Ֆրանսիայի շրջանների ցանկ

## Ծանոթագրություններ

## Արտաքին հղումներ
* 
* 

Կատեգորիա:Ֆրանսիայի համայնքներ
IAI Harpy

**IAI Harpy** ("հարպիա"), ռադիոլոկացիոն կայանների հետ պայքարի համար նախատեսված ԱԹՍ, նախագծվել է իսրայելական Israel Aerospace Industries կազմակերպության կողմից։ Առաջին թռիչքը իրականացվել է 1989 թվականին։ ԱԹՍ-ն վաճառվել է նաև հետևյալ երկրներին՝ Հարավային Կորեա, Թուրքիա, Հնդկաստան և Չինաստան։

thumb|IAI Harpy ԱԹՍ-ն
Իրենից ներկայացնում է ինքնակառավարվող և ինքնաուղղորդվող ռումբ-ինքնաթիռ։ Ռադիոլոկացիոն կայանի ազդանշանների հայտնաբերման դեպքում որոշում է կայանի տեղը ընկնում է նրա վրա և պայթեցնում բեկորային պայթուցիկ մարտագլխիկը։

Արձակվում է շարժական արձակման կայանից, պինդ վառելիքային արձակման արագացուցիչների միջոցով։

## Պատմություն
2004 թվականին Harpy ԱԹՍ-ները դարձան Չինաստանին վաճառվող սպառազինությունների մատակարարման ԱՄՆ-ի նախաձեռնած արգելման պատճառը։ Սարքերը վաճառվել էին Չինաստանին 1994 թվականին մոտ 55 միլիոն ԱՄՆ դոլար գնով, և վերադարձվել էին Իսրայել պայմանագրով նախատեսված վերազինման համար։ Միացյալ Նահանգների մտավախությունն այն էր, որ այս ԱԹՍ-ները կարող էին լուրջ վտանգ ներկայացնել Թայվանական և ամերիկյան ուժերի համար Չինաստանի հետ պատերազմի դեպքում, և ԱՄՆ-ն պահանջում էր Իսրայելին կասեցնել պայմանագիրը։ Այս խնդրի հետ կապված Իսրայելը հակադարձրեց, որ այս ԱԹՍ-ները ամբողջությամբ նախագծված և արտադրված էին տեղական հումքի օգտագործմամբ, և չէին պարունակում ԱՄՆ-ում արտադրված մասեր կամ համակարգեր։ 2005 թվականին ԱԹՍ-ները վերադարձվեցին Չինաստանին, առանց վերազինման։ Այս միջադեպը սառեցրեց ԱՄՆ-ի և Իսրայելի հարաբերությունները, և Իսրայելը դուրս մնաց F-35 Համատեղ Կորածանիչի նախագծման ծրագրից։ Չնայած դրան, 2005 թվականի նոյեմբերի 6-ին Իսրայելը դիմեց այս ծրագրում ներգրավվելու համար։

## Տակտիկա-տեխնիկական առանձնահատկություններ
* **Երկարությունը՝** 2,7 մ
* **Թևերի բացվածքը՝** 2,1 մ
* **Բարձրությունը՝** 0,36 մ
* **Առավելագույն թռիչքային զանգվածը՝** 135 կգ
* **Շարժիչը՝** 1 × UEL AR731 (1 х 28 կՎտ)

### Թռիչքային առանձնահատկություններ
* **Առավելագույն արագությունը՝** 250 կմ/ժ
* **Թռիչքի առավելագույն տևողությունը՝** 3 ժ
* **Գործնական թռիչքի առավելագույն բարձրությունը՝** 3000 մ
* **Գործնական թռիչքի առավելագույն հեռավորությունը՝** 500 մ

## Կիրառվում է այս պահին
* 
* 
* 
* 
* 
* 

## Տես նաև
*  IAI Harop

## Ծանոթագրություններ

## Արտաքին հղումներ
* Harpy 

Կատեգորիա:Անօդաչու օդանավեր
Կատեգորիա:Իսրայելի անօդաչու օդանավեր
Ֆրանյա Կրալ

**Ֆրանյա Կրալ** (, ), սլովակ բանաստեղծ, արձակագիր, Չեխոսլովակիայի ժողովրդական գրող (1953), Չեխոսլովակիայի քաղաքական գործիչ։ Սլովակյան գրականության սոցիալիստական ռեալիզմի առաջին ներկայացուցիչներից։

## Կենսագրություն
Ֆրանյա Կրալը ծնվել է 1903 թվականին ԱՄՆ Օհայո նահանգի Բարտոն գյուղում, սլովակ էմիգրանտների ընտանիքում։ 1905 թվականին մոր հետ վերադարձել է Սլովակիա։ Չնայած ընտանեկան ծանր պայմաններին կարողացել է ավարտել Սպիշսկա Նովա Վեսի մանկավարժական ուսումնարանը։ Ուսման տարիներին ստիպված է եղել աշխատել, հիվանդացել է որովայնային տիֆով, որն անջնջելի հետք է թողել նրա մարմնի վրա, ապա դա հանգեցրել է թոքային հիվանդության բարդացման։ Զորակոչվել է զինվորական ծառայության, սակայն հիվանդացել է տուբերկուլյոզով և զորացրվել։ Որոշ ժամանակ բուժում ստանալուց հետո որպես ուսուցիչ աշխատել է Մոդրի Կամենում։ 1923 թվականից եղել է Չեխոսլովակիայի կոմկուսի անդամ։ 1931 թվականին տեղափոխվել է Բրատիսլավա, սակայն կոմունիստական հայացքների համար հեռացվել է աշխատանքից և ուղարկվել վաղ թոշակի։ Ֆաշիստական ռեժիմի տարիներին եղել է ընդհատակում։ Երկրորդ համաշխարհային պատերազմից հետո աշխատել է կրթության նախարարությունում, եղել է Չեխոսլովակիայի կոմունիստական կուսակցության անդամ, Սլովակիայի Ազգային խորհրդի անդամ և Չեխոսլովակիայի գրողների միության նախագահության անդամ։

## Պարգևներ, մրցանակներ
1953 թվականին արժանացել է Չեխոսլովակիայի ժողովրդական գրողի կոչմանը։
մինի|Ֆրանյա Կրալի հուշարձանը Բրատիսլավայում

## Ստեղծագործություններ
Ֆրանյա Կրալը սոցիալական թեման վառ գույներով պատկերող գրող է և միաժամանակ լիրիկ բանաստեղծ։

**Բանաստեղծական ժողովածուներ**
* «Սև ներկը գունապնակի վրա», 1930
* «Բալթիկա», 1931
* «Փոստային բացիկներ», 1936
* «Գիշերվանից այգաբաց», 1945
* «Գարնանային ճամփաներով», 1952
* «Փշոտ ուղի», 1936
**Վեպեր**
* «Հանդիպում», 1945
* «Լավագույն կյանքի համար», 1949
* «Կլինի, ինչպես չի եղել», 1950
**Մանկական գրքեր**
* «Յանո», 1931
* «Չենկովայի երեխաները», 1932

## Հիշատակ
Բրատիսլավայում տեղադրվել է Ֆրանյա Կրալի հուշարձանը։

## Ծանոթագրություններ

## Արտաքին հղումներ
* Fraňo Kráľ

Կատեգորիա:Սլովակ բանաստեղծներ
Կատեգորիա:Սլովակ արձակագիրներ
Կատեգորիա:Սլովակիայի քաղաքական գործիչներ
Կոպենհագենի Ամալիենբորգ հրապարակ (կտավ)

**Ամալիենբորգ հրապարակ, Կոպենհագեն** (), դանիացի նկարիչ Վիլհելմ Համասոյի 1896 թվականին ստեղծած կտավը, որը գտնվում է Դանիայի ազգային պատկերասրահում։

Կտավն ունի 136,5 սմ բարձրություն, 136,5 սմ լայնություն, նյութը՝ կտավ յուղաներկ։

## Նկարագրություն
Կտավում պատկերված է Կոպենհագենի Ամալիենբորգ մշուշապատ հրապարակը և 1768 թվականին ֆրանսիացի քանդակագործ Ժակ Սելիի կերտած Ֆրեդերիկ V-ի բրոնզաձույլ, արևի լույսով ողողված ձիարձանը։ Հուշարձանը կառուցելու համար պահանջվել է 14 տարի, իսկ արժեքը կազմվել է ավելին քան Ամալիենբորգի չորս արքունի շենքերը, որոնք շրջապատում են արձանին, թերևս սա է պատճառը, որ նկարիչը որոշել է արձանը պատկերել արևի լույսով ողողված։ Կտավում մարդկային կյանքի հետքի բացակայությունը բնորոշ է Համասոյի աշխատանքներին, միաժամանակ ընդգծելով թեմայի մոնումենտալ արժեքը։ Խեղաթյուրված ճարտարապետական գծերը նկարին հաղորդում են տարածական զգացում, և ձիավորը, կարծես, վարգով իջնում է նկարից՝ իր հետևում թողնելու ծավալային պալատները։ «trompe l'oeil» էֆեկտի շնորհիվ կտավն ավելի երկար է երևում, սակայն իրականում պատկերված է քառակուսի չափերով։

Համասոյի այս շրջանի այլ գործերից են՝ 

Hammershøi Old Asiatic Company.jpg|«Հին շենքեր և Դանիական արևելահնդկական ընկերությունը», 1902
Vilhelm Hammershøi - The Buildings of the Asiatic Company, seen from St. Annæ Street - Google Art Project.jpg|Դանիական արևելահնդկական ընկերության շենքերը Էնի փողոցից, 1902
Hammershøi from the British Museum.jpg|Բրիտանական թանգարան, 1906
The Royal Palace Church in Copenhagen (Vilhelm Hammershøi) - Nationalmuseum - 23216.tif|Կոպենհագենի թագավորական պալատի եկեղեցին, 1910


## Տես նաև
Ամալիենբորգ

## Ծանոթագրություններ

## Արտաքին հղումներ
*Կտավը Europeana կայքում

Կատեգորիա:1896 նկարներ
Էստոնիայի գրականագիտական թանգարան

**Էստոնիայի գրականագիտական թանգարան** (), գրականագիտական թանգարան, որը գտնվում է Էստոնիայի Տարտու քաղաքում։

Համարվում է հանրային հետազոոտական հաստատությունը՝ Էստոնիայի Հանրապետության կրթության և գիտության նախարարությանը ենթակա։

Թանգարանի ստեղծման նպատակն է պահպանել էստոներեն լեզուն և Էստոնիայի մշակույթը, ինչպես նաև հրատարակել նոր գիտական հետազոտություններ այս ոլորտներից։

1953 թվականից մինչև 1990 թվականը կրել է էստոնացի բանաստեղծ, գրող, բանահավաք, բժիշկ և հասարակական գործիչ, էստոնական ազգային գրականության հիմնադիր Ֆրիդրիխ Կրեյցվալդի անունը՝ Ֆրիդրիխ Կրայցվալդի անվան Էստոնիայի գրականագիտության ազգային թանգարան։

## Պատմություն
Թանգարանը հիմնադրվել է 1940 թվականի սեպտեմբերի 11-ին գրադարանային արխիվների, Էստոնիայի մատենագրական հիմնադրամի, էստոնական «Ֆոլկլոր» արխիվի, ինչպես նաև ռուսալեզու և էստոնալեզու պատմա-մշակութային արխիվների հիման վրա։

Ավելի ուշ՝ 2000 թվականից, թանգարանի իրավասության տակ հայտնվեց նաև Էստոնիայի բանահյուսության վարչությունը և էստոներեն լեզվի էթնո-երաժշտագիտական վարչությունը։

1946 թվականից մինչև 1997 թվականը եղել է Էստոնիայի գիտությունների ակադեմիայի բաժանմունք։

## Թանգարանի նկարները
thumb|left|Թանգարան, Պեպերի փողոցից (2017 թ.). Լուսանկարներ: Ադիս Մադիսոն.
thumb|center|2017 թվականից հետո թանգարանը (2017 թ.). Լուսանկարներ: Ադիս Մադիսոն.
thumb|left|թանգարանի համայնապատկերը (2017 թ.). Լուսանկարներ: Ադիս Մադիսոն.
thumb|right|Էստոնիայի գրականագիտական թանգարան (2017 թ.). Լուսանկարներ: Ադիս Մադիսոն.
thumb|center|Էստոնիայի գրականագիտական թանգարան (2017 թ.). Լուսանկարներ: Ադիս Մադիսոն.

## Ծանոթագրություններ

## Արտաքին հղումներ
* Էստոնիայի գրականագիտության թանգարանի պաշտոնական կայքը 

Կատեգորիա:1909 հիմնադրումներ Էստոնիայում
Կատեգորիա:1909 հիմնադրված թանգարաններ
Կատեգորիա:Էստոնիայի գրական թանգարաններ
Կատեգորիա:Էստոնիայի գրականություն
Կատեգորիա:Էստոնիայի թանգարաններ
Կատեգորիա:Տարտու
Կարմիր ծառ (կտավ)

**Կարմիր ծառ** (), նիդերլանդացի նկարիչ Պիտ Մոնդրիանի 1908-1910 թվականներին ստեղծած կտավը, որը գտնվում է Հաագայի քաղաքային թանգարանում։

Կտավն ունի 70 սմ բարձրություն, 99 սմ լայնություն, նյութը՝ կտավ յուղաներկ։

## Նկարագրություն
Կտավն արտացոլում է նկարչի լումինիստական շրջանը, երբ Մոնդրիանը նկարում էր իրատեսորեն, առավել վառ գույներով և պարզեցված ուրվագծով։ Այս նկարը համարվում է երկու տարբեր ոճերի համատեղում Մոնդրիանի առավել ուղղանկյուն վերլուծական ոճի ֆոնին։ Նկարիչը կտավն ստեղծել է Զեյլանդի Դոմբուրգ առողջարանային ծովափնյա քաղաքում։ Պիտ Մոնդրիանի ծառեը ցույց են տալիս նրա անցումը դեպի վերացական կուբիզմ։


20 sep 13 klee around the core.jpg|«Ուռենու պուրակ. լույսի և ստվերի դրոշմ», 1905
Gray Tree 1911.jpg|«Մոխրագույն  ծառ», 1911


Դոմբուրգում գտնվելու ժամանակահատվածում Մոնդրիանը ստեղծել է Villa Loverendale-ի այգու խնձորենիների էսքիզներ։ Կտավն ավարտին է հասցրել իր պարբերական այցերի ժամանակ։

## Ցուցադրություններ
Մոնդրիանիի կենդանության օրոք կտավը երկու անգամ ցուցադրվել է. առաջինը 1909 թվականին Ամստերդամի քաղաքային թանգարանի «Schilderijen en teekeningen door C. Spoor, Piet Mondriaan en Jan Sluyters» ցուցահանդեսի ժամանակ, 1910 թվականին ցուցադրվել է Ամստերդամի «Սուրբ Լուկայի նկարիչներ» 20-րդ ամենամյա ցուցահանդեսի ժամանակ։ 500 գուլդենով կտավը վաճառվել է Marie Tak van Poortvliet թանգարանին։

## Ծանոթագրություններ

## Արտաքին հղումներ
*  Կտավը Europeana կայքում

Կատեգորիա:1909 նկարներ
Կատեգորիա:Հաագայի քաղաքային թանգարանի նկարներ
Կատեգորիա:Պիտ Մոնդրիանի նկարներ
Անդրեյ Պլավկա

**Անդրեյ Պլավկա** (, ), սլովակ բանաստեղծ։

## Կենսագրություն
Անդրեյ Պլավկան ծնվել է 1907 թվականին Լիպտովսկա Սիելնիցայում, կաշեգործի ընտանիքում։ Դպրոցն ավարտելուց հետո ուսանել է Պրահայի Կարլի համալսարանի իրավաբանական ֆակուլտետում։ 1931-1945 թվականներին եղել է «Երիտասարդ մարդկանց քրիստոնեական ասոցիացիայի» անդամ։
ձախից|մինի|Սլովակյան մատրիցա կոմիտեն Կանտորսկա դոլինայում (ձախից՝ Վլադիմիր Ռեյսել, Պավոլ Պաշկա, Անդրեյ Պլավկա և Շտեֆան Հավիար)

## Ստեղծագործական ուղի
Պլավկայի առաջին բանաստեղծական ժողովածուներն են «Գիշերներից և առավոտներից» (1928) և «Ճանապարհի քամին» (1940)։ «Լիպտովի երեք ճյուղ» (1942) ժողովածուում փառաբանում է աշխատավոր գյուղացուն, ժողովրդի հոգու տոկունությունը։ 1944 թվականին Սլովակյան ժողովրդական ապստամբության մասնակից Պլավկան գովերգում է ապստամբների հերոսականությունը «Կրակը լեռներում» (1947) ժողովածուի և «Երեք հոսանք» (1954) պոեմի մեջ՝ գրված ժողովրդական հերոսական էպոսի ավանդույթներով։ «Դալար ճյուղ» (1950) պոեմում բանաստեղծը ի պաշտպանություն խաղաղության իր ձայնն է բարձրացրել ընդդեմ պատերազմի նոր հրձիգների։ Պլավկայի ստեղծագործության մեջ մեծ տեղ է գրավում բնանկարային լիրիկան։ Նրա վերջին տարիների ստեղծագործությունները ընդգրկվել են «Իմ հայրենիքը» (1953), «Կյանքի փառքը» (1955), «Լիպտովյան սրինգ» (1957), «Լեռնային սոճուտ» (1958), «Խոստովանություն» (1960), «Արմավենի և մայրի» (1961) ժողովածուներում։ Պլավկայի արձակ ստեղծագործություններից են «Պավելի կոչը» (1941) վեպը, «Պետր Հյուգանի վերադարձը» (1949) և «Յոթնյակը» (1952) պատմվածքների ժողովածուները, Խորհրդային միություն կատարած ճանապարհորդության մասին գրված «Երջանիկ մարդկանց երկրում» (1952) և «Ռումինական գարուն» (1954) գրքերը։

## Ծանոթագրություններ

Կատեգորիա:Սլովակ բանաստեղծներ
Կատեգորիա:Սլովակ գրողներ
Կատեգորիա:Կարլի համալսարանի շրջանավարտներ
Կատեգորիա:Սլովակ արձակագիրներ
Փարավոն (ֆիլմ)

**Փարավոն** (լեհ.՝ Faraon), պատմական դրամա։ Ֆիլմի պրեմիերան տեղի է ոււնեցել 1966 թվականին։ Ռեժիսորը Եժի Կավալերովչն է։ 1967 թվականին ֆիլմը դարձել է «Լավագույն օտարալեզու ֆիլմ» անվանակարգում լավագույնը։ Ֆիլմը դարձել է նաև «Կաննի կինոփառատոնի» հաղթող։

## Դերերում
* Եժի Զելնիկ - Ռամզես XIII
* Վեսլավա Մազրուկևիչ - Նիկոտրիս
* Բարբարա Բրիլսկա - Կամա
* Կրիստինա Միկոլաևսկա - Սարա
* Լաշեկ Հերդեգեն - Պենտուեր
* Ստանիսլավ Միրֆսկի - Մեֆրես
* Մեչիսլավ Վոյտ - Սամենտու
* Անջեյ Գիրտլեր - Ռամզես XII
* Էմուր Բուչասկի - Տուտմոս
* Էվա Կժիչեվսկայա - Հեբրոն
* Լեոնարդ Անջևսկի - Տեգեն

## Մրցանակներ
* «Օսկար» մրցանակի «Լավագույն պատմական ֆիլմ» անվանակարգ - 1967
* «Կաննի կինոփառատոնի» հաղթող - 1966

## Ծանոթագրություններ

## Արտաքին հղումներ
* «Փարավոն» ֆիլմը imdb.com կայքում
* «Փարավոն» ֆիլմը allmovie.com կայքում
* Ֆիլմը filmpolski.pl կայքում
* Ֆիլմի հատվածները fototeka.fn.org կայքում

Կատեգորիա:1960-ականների լեհերեն ֆիլմեր
Կատեգորիա:1966 ֆիլմեր
Կատեգորիա:Գրական ստեղծագործությունների էկրանավորումներ
Կատեգորիա:Դրամաներ
Կատեգորիա:Լեհական դրամա ֆիլմեր
Կատեգորիա:Լեհական պատմական ֆիլմեր
Կատեգորիա:Լեհաստանում նկարահանված ֆիլմեր
Կատեգորիա:Լեհերեն ֆիլմեր
Կատեգորիա:Ֆիլմեր, որոնց գործողությունները տեղի են ունենում անապատում
Կատեգորիա:Ֆիլմեր, որոնց գործողությունները տեղի են ունենում մ.թ.ա. 11-րդ դարում
Ստոյու Շիշկով

**Ստոյու Նեդելչև Շիշկով** (, 27 հուլիսի, 1865, Ուստովո, Օսմանյան կայսրություն - 26 դեկտեմբերի, 1937, Պլովդիվ, Բուլղարիայի թագավորություն), բուլղարացի գրող, բանահավաք, ազգագրագետ ու պատմաբան, Սմոլյանի թանգարանի հիմնադիրը, զբաղվել է Ռոդոպների ու Թրակիայի լեռների ուսումնասիրությամբ։

## Կենսագրություն
Ստոյու Շիշկովը ծնվել է 1865 թվականի հուլիսի 27-ին Ուստովո բնակավայրում (ներկայում՝ Սմոլյան քաղաքի թաղամասերից մեկը)՝ մանր արհեստավորի ու առևտրականի ընտանիքում։ 14 տարեկան հասակում նա սկսել է սովորել Ուստովոյի Սուրբ Աստվածածնի եկեղեցուն կից ուսումնարանում։ Մինչև 1927 թվականը նա որպես ուսուցիչ աշխատել է Բուլղարիայի տարբեր բնակավայրերում՝ Ուստովոյում, Ռայկովոյում, Լևոչևոյում, Օրեխովոյում, Չեպելարեում, Ասենովգրադում և Պլովդիվում։ Մանկավարժական գործունեությանը զուգահեռ Ստոյու Շիշկովն զբաղվել է գիտական-լուսավորական, հրապարակախոսական ու հրատարակչական գործունեությամբ։ Նա հրատարակել է «Родопски старини» (1887-1892), «Славееви гори» (1894), «Родопски напредък» (1903-1912) ամսագրերը։ Ստոյու Շիշկովը բազմիցս մեկնել է Ռոդոպներ, և ինքն է ֆինանսավորել բոլոր հրատարակությունները։

Ստոյու Շիշկովն զբաղվել է Ռոդոպների ու Թրակիայի լեռների ուսումնասիրությամբ։ Նա հեղինակել է ավելի քան 70 գրքեր, հետազոտական աշխատանքներ ու գրախոսություններ, որոնց մեծ մասը նվիրված են Ռոդոպների ու Թրակիայի լեռների բնակչության ազգագրությանը, բանահյուսությանը, լեզվաբանությանը, ժողովրդագրությանը, պատմությանը, առևտրին ու թանգարանային գործին։ Նա դարձել է Սմոլյանի Պատմության մարզային թանգարանի հիմնադիրը։ Իր 70-ամյակի օրը ա թանգարանին է նվիրել, այսպես կոչված, «Կանոնների ժողովածու» «Ռոդոպների ազգագրաական թանգարանի հիմնադիր Ստ. Ն. Շիշկով, ք. Պլովդիվ, 26 մայիսի, 1935 թվական» մակագրությամբ և հատկացրել է ևս 50 հազար բուլղարական լև իր հայրենի Ուստովոյում ազգագրական թանգարանի կազմակերպման համար։

Ստոյու Շիշկովը մահացել է 1937 թվականի դեկտեմբերի 27-ին Պլովդիվում։

Ստոյու Շիշկովի անունն են կրում Բուլղարիայի մի շարք դպրոցներ, որոնց թվին են պատկանում Սմոլյանի չորրորդ դպրոցն ու Սոֆիայի 34-րդ դպրոցը։

## Ծանոթագրություններ

## Արտաքին հղումներ
* Стою Шишков , Регионалнa библиотека "Николай Вранчев" - гр. Смолян 
* Помаците между глада и кръста (1912 – 1913). Ограбвани и малтретирани 
* СТОЮ НЕДЕЛЧЕВ ШИШКОВ  

Կատեգորիա:Բուլղարացի գրողներ
Կատեգորիա:Բուլղարացի բանահավաքներ
Կատեգորիա:Բուլղարացի ազգագրագետներ
Կատեգորիա:Բուլղարացի պատմաբաններ
Ջրանցք (ֆիլմ, 1957)

**Ջրանցք** (լեհ.՝ Kanał), դրամա։ Ֆիլմի պրեմիերան տեղի է ունեցել 1957 թվականին։ Ռեժիսորը Անջեյ Վայդան է։

Երկրորդ համաշխարհային պատերազմի մասին երկրորդ ֆիլմը։

Ֆիլմը դարձել է 1957 թվականին կայացած «Կաննի կինոփառատոնի» հաղթող։

## Դերերում
* Թերեզա Իժևսկայա - Մարգարիտա
* Տադեուշ Յանչար - Բարկաս
* Վենչիսլավ Գլինսկի - Զանոզա
* Թերեզա Բերեզովսկա - Հալին
* Տադեուշ Գվյազդովսկի - սերժանտ
* Վլադեկ Շեյբալ - Միխալ
* Յան Էնգլերտ - Զեֆիր
* Զդզիսլավ Լեսնյակ - «Փոքրիկ»

## Մրցանակներ
* «Կաննի կինոփառատոնի» հաղթող - 1957

## Ծանոթագրություններ

## Արտաքին հղումներ
* «Ջրանցք» ֆիլմը imdb.com կայքում
* Անջեյ Վայդան «Ջրանցք» ֆիլմի մասին 
* «Ջրանցք» ֆիլմը allmovie.com կայքում
* «Ջրանցք» ֆիլմը filmpolski.pl կայքում

Կատեգորիա:1957 դրամա ֆիլմեր
Կատեգորիա:1957 ֆիլմեր
Կատեգորիա:Անջեյ Վայդայի ֆիլմեր
Կատեգորիա:Գերմաներեն ֆիլմեր
Կատեգորիա:Դրամա ֆիլմեր
Կատեգորիա:Լեհերեն ֆիլմեր
Կատեգորիա:Ֆիլմեր Երկրորդ համաշխարհային պատերազմի մասին
Դիմիտր Օվչարով

**Դիմիտր Սավով Օվչարով** (, ), բուլղարացի հնագետ և արվեստագետ, որն զբաղվել է միջնադարյան պատմության, հնագիտության, արվեստի ու մշակույթի ուսումնասիրությամբ։ Ղեկավարել է հնագիտական արշավախմբեր Պրեսլավում ու Պլիսկայում։

Դիմիտր Օվչարովի որդին է հնագետ Նիկոլայ Օվչարովը, որը միջնադարյան պատմության մասնագետ է։

## Կենսագրություն
Դիմիտր Օվչարովը ծնվել է 1931 թվականի ապրիլի 28-ին Սոֆիա քաղաքում։ Սովորել է Սոֆիայի համալսարանի պատմության ֆակուլտետի հնագիտության բաժնում։ Համալսարանն ավարտել է 1956 թվականին։ 1956 թվականից մինչև 1959 թվականը Դիմիտր Օվչարովն աշխատել է Վելիկո Տիռնովոյի պատմության շրջանային թանգարանի «Վերածնունդ» բաժանմունքում։ 1960 թվականին դարձել է Տիրգովիշտե քաղաքում գտնվող շրջանային թանգարանի տնօրեն։ Դիմիտր Օվչարովն ու նրա կինը՝ Մարիան, եղել են Տիրգովիշտեում թանգարանային գործի հիմնադիրները՝ թանգարանը դարձնելով մշակութային առանձին ինստիտուտ։ 1968-1974 թվականներին Դիմիտր Օվչարովը՝ որպես գիտական աշխատակից, աշխատել է Սոֆիայի Ռազմա-պատմական ազգային թանգարանում, իսկ 1974-2001 թվականներին եղել է ավագ գիտաշխատող Հնագիտական թանգարանում ու Բուլղարիայի գիտությունների ակադեմիայի թանգարանում (1983-1993 թվականներին՝ միջնադարյան հնագիտության բաժնի ղեկավար)։ 20 տարի Դմիտրի Օվչարովը եղել է «Հնաբանություն» ամսագրի խմբագիր (1993-2001 թվականներին եղել է ամսագրի գլխավոր խմբագիրը)։ 2003 թվականից մինչև իր կյանքի վերջը Դիմիտր Օվչարովը եղել է «Паметници Реставрация Музеи» ամսագրի խմբագրական խորհրդի անդամ։ 1992-1993 թվականներին նա եղել է Հնագիտության ազգային ինստիտուտի տնօրեն։

Դիմիտր Օվչարովն զբաղվել է միջնադարյան պատմության, հնաբանության, արվեստի ու մշակույթի ուսումնասիրությամբ։ Ընդհանուր հնագիտություն, հին բուլղարական մշակույթ և կրոն, միջնադարյան արվեստ է դասավանդել Սոֆիայի համալսարանում, Սլավոնական համալսարանում, Նոր բուլղարական համալսարանում և Գեղարվեստի ազգային ակադեմիայում։ 2011 թվականի նոյեմբերի 4-ին Դիմիտր Օվչարովն ստացել է Տիրգովիշտեի պատվավոր քաղաքացու կոչում։

Դիմիտր Օվչարովը մահացել է երկարատև հիվանդությունից հետո՝ 2013 թվականի մայիսի 23-ին, Սոֆիայում։

## Մատենագրություն
* Ранновизантийска култура по българските земи IV&nbsp;— VI век, 2008, ISBN 9789545167935
* Fünfzehn Schätze aus bulgarischen Ländern, 2003, ISBN 9549308081
* Кракра Пернишки в битка за България, 2005, ISBN 9549942805
* Петнадесет съкровища от българските земи, 2003, ISBN 9549308049

## Ծանոթագրություններ

Կատեգորիա:Բուլղարացի հնագետներ
Կատեգորիա:Սոֆիայի համալսարանի շրջանավարտներ
Կատեգորիա:Բուլղարացի արվեստագետներ
Կամիզյակ

**Կամիզյակ** (), քաղաք Ռուսաստանի Աստրախանի մարզում, Կամիզյակինսկի շրջանի կենտրոն։

## Աշխարհագրություն
Գտնվում է Կամիզյակ գետի ափին, Վոլգա գետի դելտայում, Աստրախանից 35 կիլոմետր հարավ։ Մոտակա երկաթուղային գիծը Աստրախան 1-ն է։

1918 թվականին ձկնորսական գյուղակ Կամիզյակը դարձավ գյուղ, իսկ 1973 թվականի փետրվարի 2-ին այն ստացավ քաղաքի կարգավիճակ։

## Տնտեսություն
Արդյունաբերություն.
*սննդի (թռչնաբուծարան, բրնձի և պահածոների գործարաններ)
*թեթև։

## Ծանոթագրություններ

## Արտաքին հղումներ
* «Կամիզյակ քաղաք» մունիցիպալ կազմավորման պաշտոնական կայք

Կատեգորիա:1560 թվականին հիմնադրված բնակավայրեր
Իզի Ի

**Էրիկ Լին Ռայթ** (, ), առավել հայտնի **Իզի-Ի** (Eazy-E) բեմական անվամբ, ամերիկացի ռեփեր։ Հայտնի ինչպես սոլո կարիերայի համար, այնպես էլ որպես «N.W.A.» հիփ հոփ համույթի անդամ։

Ծնվել է Քոմփթոն քաղաքում (Կալիֆորնիա նահանգ)։ Տասներորդ դասարանում դպրոցը լքելուց հետո, Ռայթն սկսում է ապրուստ վաստակել թմրանյութեր վաճառելով, որից հետո հիմնում է «Ruthless Records» ձայնագրման ստուդիան և սկսում ռեփով զբաղվել։ 1986 թվականին Արաբիան Փրինսի, Դոկտր Դրեի և Այս Քյուբի հետ հիմնում է «N.W.A.» խումբը։ Դի Ջեյ Յելայի և Էմ Սի Ռենի՝ թիմին միանալուց հետո, խումբը թողարկում է դեբյուտային «Straight Outta Compton» ալբոմը, որը մեծ աղմուկ է բարձրացնում հասարակության շրջանում։ Եվս երկու ալբոմ թողարկելուց հետո, խումբը լուծարվում է այն բանից հետո, երբ Իզին չեղյալ է հայտարարում Դոկտր Դրեի պայմանագիրը։

Համարվում է գենգստա ռեփի կնքահայրը։

Մահացել է ՁԻԱՀ-ից՝ 1995 թվականի մարտի 26-ին՝ 30 տարեկանում։

## Ծանոթագրություններ

## Արտաքին հղումներ
* Էջը IMDb.com կայքում

Կատեգորիա:1964 ծնունդներ
Կատեգորիա:1995 մահեր
Կատեգորիա:20-րդ դարի ամերիկացի երաժիշտներ
Կատեգորիա:Ամերիկացի երաժշտական պրոդյուսերներ
Կատեգորիա:Ամերիկացի երգահաններ
Կատեգորիա:Ամերիկացի հիփ հոփ երաժիշտներ
Կատեգորիա:Ամերիկացի հիփ հոփ երգիչներ
Կատեգորիա:Ամերիկացի ռեփերներ
Կատեգորիա:Բեմական կեղծանուններ
Կատեգորիա:ՁԻԱՀ-ի հետ կապված հիվանդություններից մահացածներ
Կատեգորիա:Մարտի 26 մահեր
Կատեգորիա:Սեպտեմբերի 7 ծնունդներ
Ալֆրեդ Նեուլանդ

**Ալֆրեդ Նեուլանդ** (, ), էստոնացի ծանր աթլետ և մարզիչ, Էստոնիայի պատմության առաջին Օլիմպիական չեմպիոնը (1920)։

Եղել է աշխարհի չեմպիոն (1922), 1924 թվականի Օլիմպիադայի արծաթե մեդալակիր։ Նեուլանդը նվաճել է ոսկե մեդալ Բելգիայի Անտվերպեն քաղաքում անցկացված Ամառային Օլիմպիական խաղեր 1920 թվականի ժամանակ, և արծաթե մեդալ 1924 թվականին Փարիզում։

Եղել է Էստոնիայի ԽՍՀ-ի սպորտի վաստակավոր  գործիչ։

## Ծանոթագրություններ

## Արտաքին հղումներ
* Ալֆրեդ Նեուլանդեի մասին  
* ''Էջը'' databaseOlympics.com կայքում։

Կատեգորիա:Առաջին համաշխարհային պատերազմին մասնակցած ռուսական ռազմական գործիչներ
Կատեգորիա:Տալլինի Անտառային գերեզմանատանը թաղվածներ
Կատեգորիա:Էստոնացի մարզիկներ
Կատեգորիա:Օլիմպիական չեմպիոններ
Կատեգորիա:Աշխարհի չեմպիոններ
Կատեգորիա:Էստոնացի օլիմպիական չեմպիոններ
Կատեգորիա:Ծանրամարտի աշխարհի չեմպիոններ
Կատեգորիա:«Աշխատանքային արիության համար» մեդալակիրներ
Կատեգորիա:Սպորտի մարզիչներ
Կատեգորիա:Անձինք նամականիշերի վրա
Պետր Կենդերով

**Պետր Ստոյանով Կենդերով** (, ), բուլղարացի մաթեմատիկոս, մաթեմատիկական գիտությունների դոկտոր, Կիրիլ և Մեֆոդի սրբերի անվան միջազգային հիմնադրամի խորհրդի անդամ, պրոֆեսոր, Բուլղարիայի գիտությունների ակադեմիայի ակադեմիկոս։

## Կենսագրություն
Պետր Կենդերովը ծնվել է 1943 թվականի ապրիլի 5-ին Պազարջիկ քաղաքում։ Նա եղել է փաստաբան, մշակութային գործիչ Ստոյան Կենդերովի և նույնպես մշակութային գործիչ Ելենա Կենդերովայի երեք որդիներից երկրորդը։ Պետր Կենդերովը 1960 թվականին ավարտել է Պազարջիկի երկրորդ գիմնազիան։ 1960-1963 թվականներին նա սովորել է Սոֆիայի համալսարանի ֆիզիկա-մաթեմատիկական ֆակուլտետում և մասնակցել Յարոսլավ Տագամլիցկու սեմինարներին։ Լսել է Դոյչին Դոյչինովի առաջին դասընթացն ընդհանուր տոպոլոգիայի վերաբերյալ։ Ուսանողների փոխանակման ծրագրի շրջանակներում Պետր Կենդերովը 1963 թվականին մեկնել է Մոսկվա՝ սովորելու Մոսկվայի պետական համալսարանի բարձրագույն երկրաչափության և տոպոլոգիայի ամբիոնում։ Նա սովորել է ընդհանուր տոպոլոգիայի հիմնադրի՝ Պավել Ալեքսանդրովի ղեկավարությամբ։ Պետր Կենդերովը Մոսկվայի պետական համալսարանն ավարտել է 1966 թվականին։

1970 թվականին Պետեր Կենդերովն՝ որպես գիտաշխատող, սկսել է աշխատել Բուլղարիայի գիտությունների ակադեմիային կից մաթեմատիկայի ինստիտուտում։ 1974 թվականին նա դարձել է II աստիճանի ավագ գիտաշխատող, 1983 թվականին՝ պրոֆեսոր։ Մաթեմատիկական գիտությունների դոկտորի աստիճան է ստացել 1982 թվականին՝ պաշտպանելով դոկտորական ատենախոսություն։ 1971 թվականից մինչև 1979 թվականը համագործակցել է Բուլղարիայի Ազգային անվտանգության կոմիտեի հետ։ Իր կարիերայի մեծ մասը Պետեր Կենդերովն անցկացրել է Բուլղարիայի գիտությունների ակադեմիային կից Մաթեմատիկայի և ինֆորմատիկայի ինստիտուտում։ Նրա գիտական հրատարակությունների զգալի մասը նվիրված են տոպոլոգիայի, ֆունկցիոնալ անալիզի ու օպտիմիզացիային։

Պետր Կենդերովը եղել է ինֆորմատիկայի դպրոցական առաջին միջազգային օլիմպիադայի կազմակերպիչներից մեկը, և մինչև օրս անցկացվում է այդպիսի օլիմպիադա, որի հաղթողներն իրավունք են ստանում ներկա գտնվել Կենդերովի դասախոսություններին։ Պետր Կենդերովը եղել է նաև լեզվաբանության օլիմպիադայի կազմակերպիչը։

Պետր Կենդերովը Պլովդիվի, Ռուսեի համալսարանների ու Բուլղարիայի Հարավարևմտյան համալսարանի պատվավոր դոկտոր է։

## Ծանոթագրություններ

## Արտաքին հղումներ
* Петр Кендеров на сайте НБУ (биография и публикации) 

Կատեգորիա:Բուլղարացի մաթեմատիկոսներ
Կատեգորիա:Բուլղարացի պրոֆեսորներ
Կատեգորիա:Մաթեմատիկական գիտությունների դոկտորներ
Վասիլ Ցանկով

thumb|«Բուլղարիայի հանածոներ» (), հատոր հինգերորդ
thumb|Վասիլ Ցանկովի շիրիմը Սոֆիայի կենտրոնական գերեզմանատանը ()
**Վասիլ Ցանկով Ցանկով** (, 15 ապրիլի, 1905, Գորնա Օրյախովիցա, Բուլղարական իշխանություն - 25 օգոստոսի, 1986, Սոֆիա, Բուլղարիայի Ժողովրդական Հանրապետություն), բուլղարացի երկրաբան-հնէաբան, երկար տարիներ եղել է Սոֆիայի համալսարան հնէաբանության ամբիոնի վարիչ։

## Կենսագրություն
Վասիլ Ցանկովը ծնվել է 1905 թվականի ապրիլի 15-ին բժիշկ-անասնաբույժի ընտանիքում։ Սովորել է Սոֆիայի համալսարանում՝ ստանալով երկրաբանի մասնագիտություն։ 1929 թվականի հոկտեմբերի 27-ին Սոֆիայի համալսարանում պաշտպանել է դոկտորական ատենախոսություն բնական գիտությունների բնագավառում և դարձել առաջին երկրաբանը, որ այդ ինստիտուտում պաշտպանել է նման ատենախոսություն։ Հնէաբանություն է ուսումնասիրել Վիեննայում (1936), Փարիզում (1938-1939) և Բեռլինում (1941)։ 1939 թվականի սկզբին նշանակվել է Բուլղարիայի առևտրի նախարարության երկրաբանության բաժնի ղեկավար։ 1941 թվականից Վասիլ Ցանկովը ղեկավարել է բնական պաշարների տնօրինման կազմակերպության երկրաբանական ուսումնասիրությունների բաժինը, որն իր հետազոտություններում առաջին անգամ սկսել է կիրառել միկրոհնէաբանական մեթոդներ։ 1944 թվականին վերադարձել է աշխատելու Սոֆիայի համալսարանում, իսկ 1967 թվականին ընտրվել է Բուլղարիայի գիտությունների ակադեմիայի թղթակից անդամ։ 1955-1956 թվականներին Վասիլ Ցանկովը եղել է Հանհա-երկրաբանական ուսումնասիրությունների կառավարչությանը կից Երկրաբանության գիտահետազոտական ինստիտուտի տնօրենի տեղակալ։

Վասիլ Ցանկովը հեղինակել է մի շարք գիտական աշխատություններ՝ նվիրված պղնձի դարաշրջանի հնէաբանությանն ու շերտագիտությանը։ Նա «Բուլղարիայի հանածոներ» () բազմահատոր հրատարակության հիմնադիրն է ու գլխավոր խմբագիրը, ինչպես նաև Սոֆիայի համալսարանին կից Հնէաբանության ու պատմական երկրաբանության թանգարանի ներկայիս ցուցանմուշների հավաքածուի ստեղծողը։

Վասիլ Ցանկովը մահացել է 1986 թվականի օգոստոսի 25-ին Սոֆիայում։ Թաղված է Սոֆիայի Կենտրոնական գերեզմանատանը։

## Ընտրյալ մատենագրություն
* Палеонтология, Наука и изкуство, София: 1969
* Стратиграфия на България (редакция с Хр. Спасов), Наука и изкуство, София, 1968
* Фосилите на България (обща редакция), Издателство на БАН, София, 1965

## Ծանոթագրություններ

## Գրականություն
* Божидар Маврудчиев, Страници от календара на българската геология (1828-2005), Българско геологическо дружество, София: 2005 
* Тодор Николов, Дълбока следа в българската палеонтология и стратиграфия, (член-кореспондент Васил Цанков на 80 години), Годишник на Софийския университет, ГГФ, кн.1 геология, 78, 3-10, 1988
* Кратка българска енциклопедия, издателство на БАН, София, 1969, том 5, стр. 407

## Արտաքին հղումներ
* Վասիլ Ցանկովի գրքերը Google ակադեմիայում 
* Վասիլ Ցանկովի աշխատությունները WorldCat Catalog գրադարանում  
* Експозиция "Палеонтология", Национален природонаучен музей, София 
* Т. Николов (1987): Чл.-кор. проф. д-р Васил Цанков, ''Списание на Българското геологическо дружество'', год. 48, кн. 2, 132., Справка от 22 ноември 2012

Կատեգորիա:Բուլղարացի երկրաբաններ
Կատեգորիա:Բուլղարացի հնէաբաններ
Կատեգորիա:Բուլղարիայի գիտությունների ակադեմիայի անդամներ
Կատեգորիա:Երկրաբանա-հանքաբանական գիտությունների դոկտորներ
Կատեգորիա:Սոֆիայի համալսարանի շրջանավարտներ
Կրում Դրոնչիլով

**Կրում Տոդորով Դրոնչիլով** (, 3 օգոստոսի, 1889, Սամոկով, Բուլղարական իշխանություն - 12 նոյեմբերի, 1925, Սոֆիա, Բուլղարիայի թագավորություն), բուլղարացի աշխարհագրագետ, ազգագրագետ և մարդաբան։

## Կենսագրություն
Կրում Դրոնչիլովը ծնվել է 1889 թվականի օգոստոսի 3-ին Սամոկով քաղաքում։ Նրա հայրը՝ Տոդոր Դրոնչիլովը, Սամոկովում աշխատել է որպես ուսուցիչ, իսկ պապը՝ Զախարի Դրոնչիլովը, եղել է վանական։ Կրում Դրոնչիլովի հորեղբայրը՝ Ցվետկո Դրոնչիլովը, նույնպես եղել է ուսուցիչ։ Նա մասնակցել է 1876 թվականի հակաթուրքական ապստամբությանը, ձերբակալվել թուրքերի կողմից և մինչև 1884 թվականը եղել կալանքի տակ։ Բուլղարացի օպերային երգչուհի Մարիա Պոպովան նույնպես Կրում Դրոնչիլովի ազգականն է։

Կրում Դրանչիլովը սովորել է Պլովդիվի ռեալական գիմնազիայում, որն ավարտել է 1907 թվականին։ Մեկ տարի որպես ուսուցիչ աշխատել է Կոնարեում, իսկ դրանից հետո դարձել է Պլովդիվի շրջանային ուսումնարանային տեսչության տեսուչ։ 1909 թվականից մինչև 1914 թվականը Կրում Դրոնչիլովը մարդաբանություն է սովորել Բեռլինի Հումբոլդտի անվան համալսարանում, իսկ հետագայում աշխարհագրություն է ուսումնասիրել Ալբրեխտ Պենկի ղեկավարությամբ։ Պաշտպանել է դոկտորոկան ատենախոսություն «Ներդրում բուլղարական մարդաբանության մեջ» () թեմայով։ Բուլղարիա վերադառնալուց հետո աշխատել է Ազգագրության ինստիտուտում ու Բուլղարիայի գիտությունների ակադեմիային կից թանգարանում։ 1918 թվականից եղել է Անաստաս Իշիրկովի օգնականը Սոֆիայի համալսարանում, իսկ 1923 թվականից նույն համալսարանի պատմաբանասիրական ֆակուլտետի աշխարհագրության և ազգագրության ամբիոնի դոցենտ է։

Կրում Դրոնչիլովը համագործակցել է Բուլղարիայի աշխարհագրական միության հետ, որ ստեղծվել է 1918 թվականին։ 1923 թվականին նա հրատարակել է Բուրել մարզի գավառագիտական գիրքը, իսկ 1927 թվականին՝ արդեն նրա մահից հետո, լույս են տեսել նրա գրած մի շարք դասագրքեր ու մեթոդական ձեռնարկներ։ 1924 թվականին Կրում Դրոնչիլովը դարձել է Բուլղարիայի հնագիտության ինստիտուտի պատվավոր անդամ։

Կրում Դրոնչիլովը մահացել է 1925 թվականի նոյեմբերի 12-ին Սոֆիայում։

## Գիտական աշխատանքներ
Կրում Դրոնչիլովն աշխատել է մարդաբանության ու տարաժաշրջանային-աշխարհագրական ուսումնասիրությունների ոլորտում։ Նրա աշխատություններից առավել նշանակալի են՝ 
* *«Материали по антропологията на българите. I. Македонските българи»* (1921)
* *«Предисторически черепи от България»* (1924)

## Ծանոթագրություններ

Կատեգորիա:Բուլղարացի ազգագրագետներ
Կատեգորիա:Բուլղարացի աշխարհագրագետներ
Կատեգորիա:Բուլղարացի մարդաբաններ
Կատեգորիա:Հումբոլդտի համալսարանի շրջանավարտներ
Կատեգորիա:Պատմական գիտությունների դոկտորներ
Ջումա (Ալաշկերտի գավառ)

**Ջումա**, գյուղ Արևմտյան Հայաստանում, Էրզրումի վիլայեթի Ալաշկերտի գավառակում։ Գտնվում էր Ալաշկերտ քաղաքից 40 կմ հյուսիս-արևմուտք։

Բնակչության մասին տվյալներ չեն պահպանվել։

## Տես նաև
* Էրզրումի նահանգի հայաբնակ բնակավայրեր

## Ծանոթագրություններ

## Աղբյուրներ
* «Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
* Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն

Կատեգորիա:Արևմտյան Հայաստանի գյուղեր
Բեգիաուր (Ճիաթուրայի շրջան)

**Բեգիաուր** (), գյուղ Վրաստանում։ Գտնվում է Իմերեթի մարզի Ճիաթուրայի շրջանում։

## Դիրք
Գյուղը գտնվում է ծովի մակարդակից 720 մետր բարձրության վրա։ Շրջկենտրոն Ճիաթուրայից հեռու է 15 կմ։

## Բնակչություն
Ըստ 2014 թվականի մարդահամարի տվյալների՝ գյուղի բնակչությունը կազմում է 144 մարդ, մեծամասնությունը՝ վրացիներ։

## Տրանսպորտ
Գյուղը շրջկենտրոն Ճիաթուրայի հետ կապված է ավտոխճուղով։ Տարածքով է անցնում Թբիլիսի-Բաթում երկաթուղին։

Ամենամոտ օդանավակայանը գտնվում է Քութայիս քաղաքում։

## Ծանոթագրություններ

Կատեգորիա:Ճիաթուրայի շրջան
Կատեգորիա:Վրաստանի գյուղեր
Պիո-Կլեմենտինո թանգարան

**Պիո-Կլեմենտինո թանգարան** (), թանգարան Վատիկանի առաքելական պալատում։

Թանգարանը կառուցվել է Հռոմի պապեր Կղեմես XIV-ի (1769-1774) և Պիա VI-ի (1775-1799) հանձնարարությամբ։ Թանգարանի ստեղծման նպատակն էր պահպանել հին հունական և հռոմեական հայտնի արվեստի ստեղծագործությունները։

## Ցուցադրություն

## Ծանոթագրություններ

Կատեգորիա:1771 հիմնադրված թանգարաններ
Կատեգորիա:Հնագիտական թանգարաններ
Կատեգորիա:Վատիկանի թանգարաններ
Փախուստ դեպի Եգիպտոս (Պուսենի կտավ)

**Փախուստ դեպի Եգիպտոս** (), ֆրանսիացի նկարիչ Նիկոլա Պուսենի 1657-1658 թվականներին ստեղծած կտավը, որը ի սկզբանե գտնվել է Լուվրում, այնուհետև տեղափոխվել է Լիոնի կերպարվեստի թանգարան և ներկայացվում է R.F. 2008-1 համարի ներքո։

Կտավն ունի 98 սմ բարձրություն, 133 սմ լայնություն, նյութը՝ կտավ յուղաներկ։

## Նկարագրություն
Կտավը ստեղծելիս նկարիչը հավանաբար ոգեշնչվել է նույն թեմայով իտալացի բարրոկո ոճի նկարիչ Անիբալե Կարաչիի կտավով։ 1986 թվականին նկարը հայտնվել է Վերսալի աճուրդում 80.000 ֆրանկ մեկնարկային գնով։ Այն 1,600,000 ֆրանկով գնել են Ռիչարդ և Ռոբերտ Պարդոները։ Ցուցասրահում ցուցադրվելու տարիներին այն ճանաչվել է որպես նկարչի վավերական աշխատանք։ Երկար դատավարությունից հետո որոշվել է նկարը կրկին տալ վաճառողին։ Սեփականատերը որոշել է աշխատանքը վաճառել ավելի քան 15 միլիոն եվրոյով։ Լիոնի կերպարվեստի թանգարանը սկսել է գումար հավաքել կտավը ձեռք բերելու համար։

2007 թվականի հուլիսին Լուվրը և Լիոնի կերպարվեստի թանգարանը վերջապես կարողանում են դրամահավաք իրականացնել և գնել նկարը։ Այն երբևէ հովանավորությամբ հավաքված ձեռքբերումներից ամենաթանկ աշխատանքն է՝ 17 միլիոն եվրո արժեքով (1 միլիոն եվրո տրամադրել է Լիոնի քաղաքապետը, 250,000 ֆրանկ Ռոնա-Ալպի շրջանը, 1 միլիոն Լուվրի թանգարանն իր սեփական միջոցներից, ավելի քան 18 հովանավորներ, ինչպիսիք են Gaz de France, որը տվել է 3 միլիոն եվրո, Total SA, AXA ձեռնարկությունները, Լիոնի բանկերը և մասնավոր բարերարներ)։ Աշխատանքը ձեռք է բերվել Լուվրի համար և Լիոնի կերպարվեստի թանգարան է տեղափոխվել 2008 թվականի փետրվարին Ժակ Սերեսերի (կտավի առաջին կոլեկցիոները և, հնարավոր է նաև, հովանավորը) հայրենի քաղաք։

## Ծանոթագրություններ

## Արտաքին հղումներ
* Կտավը Europeana կայքում

Կատեգորիա:Նիկոլա Պուսենի նկարներ
Կատեգորիա:Լուվրի նկարներ
Կատեգորիա:Ֆրանսիայի արվեստ
Կատեգորիա:1657 նկարներ
Կատեգորիա:Հրեշտակներն արվեստում
Վալեռն (Ֆրանսիա)

**Վալեռն** (), համայնք Ֆրանսիայում, որը գտնվում է Պրովանս Ալպեր Լազուր ափ մարզի Վերին Ալպերի Պրովանսի գավառում։ Մտնում է Լա Մոտ դյու Կեր կանտոնի կազմի մեջ։ Կոմունայի շրջանը՝ Ֆորկալկե։

Համայնքի INSEE կոդ՝ 04231։

## Բնակչություն
Համայնքի բնակչությունը 2008 թվականին կազմում էր 241 մարդ։

## Կլիմա
Վալեռնի կլիման միջերկրածովային է։

## Տնտեսություն
2007 թվականի տվյալներով 156 աշխատունակ տարիքի մարդկանցից (15-64 տարեկան) 120-ը տնտեսապես ակտիվ էին, 36-ը անգործ (ակտիվության ցուցանիշը 76,9 %, 1999 թվականին եղել է՝ 73,4 %)։ 120 աշխատունակ բնակիչներից 111-ը աշխատում էին (54 տղամարդ և 57 կին), անաշխատանք էին 9-ը (3 տղամարդ և 6 կին)։ 36 անգործ մարդկանցից 13-ը աշակերտներ կամ ուսանողներ են, 16-ը թոշակառու, 7-ը չէին աշխատում այլ պատճառներով։

## Տեսարժան վայրեր
* Ֆոմբետոն կամուրջ (կառուցված 1840 թվականին)
* Ֆոմբետոն դղյակ (XVII դար)
* Սուրբ Մարիամ Մագդաղենացի ծխական եկեղեցի

## Պատկերասրահ

Պատկեր:Façade d’une maison de Valernes.JPG|Վալեռն
Պատկեր:Pont de Fombeton - Durance.JPG|Ֆոմբետոն կամուրջ
Պատկեր:Le Sasse rivière.jpg|Սաս գետը Վալեռնի շրջակայքում 


## Տես նաև
* Ֆրանսիայի շրջանների ցանկ

## Ծանոթագրություններ

## Արտաքին հղումներ
* 
* 

Կատեգորիա:Ֆրանսիայի համայնքներ